钦定古今图书集成/明伦汇编/闺媛典/第101卷 > 皇清七 > 邢公祚妻蒋氏
## 钦定古今图书集成/明伦汇编/闺媛典/第101卷 > 皇清七 > 邢公祚妻蒋氏

按《江阴县志》：蒋氏，邢公祚妻。乙酉城破日，先投幼子女于井，留长子，嘱公祚善护之。方据井欲下，邻人亦来投井，叱之曰：“汝异姓男子，何得与吾同死所哉！” 挥去之，即投井死。公祚竟得脱。公祚，耆儒邢衡子也。

===胡氏女===

按《江阴县志》：胡氏女，锡产也。许配徐五四。五四年未二十，以仇讼获罪系狱。或从臾改字，女坚矢不移，曰：“五四或幸而生，苟亡，吾殉之。” 既五四毙狱中，女即自尽。事在顺治初年。